**Biolagunevate aia-ja haljastujäätmete tasuta äravedu Raasiku vallast**

01.01.2017 hakkas kehtima uus korraldatud jäätmeveo leping, mis võimaldab Raasiku valla haldusterritooriumil tasuta üle anda biolagunevad aia- ja haljastujäätmeid.

Biolagunevad aia- ja haljastujäätmed on okkad, käbid, puude- ja põõsaste lehed, oksad, niitmisjäägid, kokku riisutud kulu, jms.

Üleantavate jäätmete hulka ei kuulu pinnas, kivid, liiv jt bioloogiliselt mittelagunevad jäätmed.

Veo periood on **1.aprill kuni 30.november**. Veosagedus 14 päeva.  
(Kui tellimusi on vähe, siis võib ettevõte graafikut muuta.)

Tellimused tuleb edastada Eesti Keskkonnateenused AS klienditeenindusele (tel: 1919, e-post: [tallinn@keskkonnateenused.ee](mailto:tallinn@keskkonnateenused.ee)) koos krundi asukoha aadressi ja kottide arvuga. Tellimus peab olema esitatud hiljemalt äraveo päevale eelneval tööpäeval kl 12.00-ks.  
Kliendi tuvastamine toimub kliendi- või lepingunumbri, isikukoodi või salasõna  alusel.

Biolagunevate aja- ja haljastujäätmete äraveoks tohib kasutada vaid läbipaistvaid 100, 150 ja 200 liitriseid kilekotte. Läbipaistvaid kilekotte saab osta  järgmistest kohtadest:

* Eesti Keskkonnateenused AS'i klienditeenindusest (asukoht: Artelli tn 15, Tallinn ) hinnaga 0,24 €/tk (koos käibemaksuga) või rulliga (50 tk rullis) 12 € /rull;
* Raasiku vallavalitsusest (asukoht: Tallinna mnt 24, Aruküla) tööpäeviti vastuvõtuaegadel (esmaspäeval 9-12 ja 13-16 ning neljapäeval 9-12 ja 13-18 . Kotte müüakse rulliga (50 tk rullis), 12 €/rull.

Kotid võivad olla ka kliendi enda omad, kuid nad peavad olema läbipaistvad ja mahult  kuni 200 liitrit.

Äraveo päevad on järgmised:  
17.04.2017  
01.05.2017  
15.05.2017  
29.05.2017  
12.06.2017  
26.06.2017  
10.07.2017  
24.07.2017  
07.08.2017  
21.08.2017  
04.09.2017  
18.09.2017  
02.10.2017  
16.10.2017  
30.10.2017  
13.11.2017  
27.11.2017

Täiendavat infot saab küsida Eesti keskkonnateenused AS'st (tel: 1919, e-post: [tallinn@keskkonnateenused.ee](mailto:tallinn@keskkonnateenused.ee), asukoht: Artelli tn 15, Tallinn) ja Raasiku vallavalitsusest (tel: 607 0348, e-post: [raasiku.vald@raasiku.ee](mailto:raasiku.vald@raasiku.ee), asukoht: Tallinna mnt 24, Aruküla)